标题：萧竑
人物简介
萧竑，字立之（《宋诗纪事补遗》卷一六），尤溪（今属于福建）人。仁宗嘉祐八年（一○六三）特奏名进士。神宗熙宁中知长乐县。事见清乾隆《福建通志》卷二九、三三。
人物事迹
《长乐县求诲堂记》熙宁五年，邑今萧竑撰。 《闽清县迁创狱舍记》熙宁中，邑令徐绛撰。 长乐县《元佑港碑》黄裳撰。 《增学额记》元丰中，范扩撰。簿。簿廨，县之侧，淳化中废，诏以尉兼焉，后复置。尉厅，本县东南，绍兴十年，移行衙右。元丰二年，增置西尉，建治教场间；绍兴八年，郭昭仲辟所舍之西为堂，曰隐吏；乾道六年，迁教场西门外，重架厅事居之。崇宁，置丞，于县西为廨。
相关释义
永福　旧令、尉二员止尉厅，县鼓门内之西。元丰二年，始置簿厅，即县东隅四十步创。崇宁置丞，又拓鼓门内之东为厅。建炎三年火，沿县以东丞、簿厅皆灾。陈炎为宰，趣调二役，仅措立县宇。（底本作“二役”，崇抄作“工役”；底本作“指立”，库本、崇抄作“措立”，皆据改。）绍兴改元，王禹同继之，乃建外鼓楼门楼。至二十一年，令叶秉彝补葺盖造，乃备。是时，丞、簿寓重光寺二十三年矣。吴庭表为丞，秉彝仍与创复旧治。独簿至今犹寄重光寺西庑。若尉治，则无所改易，崇宁三年，尉江信摄县事所重建也。
闽清　以税场为县。近起乾化，草创陋狭。大中祥符初，史温为令，上事之月，守严辟疆适至，一见而知之。于是去宿弊，兴滞利，不一岁称治。《县记》云：“征口之耗登，户输之损益，金谷之逋负，词牒之稽留，胥吏之侵渔，兼并之骄僭，寇攘之聚集，巫觋之淫祀，缁流之伪滥，（底本作“巫□之淫祀□流之伪滥”，缺二字，据崇抄补。）契券之欺诈，封洫之交争，称责之倍息。（底本作“称责之□息”，库本同，崇抄作“称贷而倍息”，补“倍”字，仍“责”字。）俾自陈而改张，责伍保而督察。又列为簿领，（底本作“簿□”，缺一字，据崇抄补。）制以关防。强则抑之，弱则举之，惩之顽恶，诲之孝悌，戒之游惰，劝之播种。养生送死，节用知方。未逾期月，一境咸格。”（底本作“□格”，缺一字，据崇抄补。）既为之建学立社，设市井，置射场，表分闾巷，界定村落，陆途则布石，水渡则造舟。置越客亭以备迎送。又为双舟，名曰仙槎。亭之行，有二小舟从焉。民大悦之矣。大姓者四十四人，乃鸠财以“愿葺公宇”为请。首新令廨，置敕书楼。有台曰励俗、斋曰无惑、阁曰退食、楼曰将归。有亭二：内曰北堂，外曰星徽。至于诸僚厘务之所，靡不修盖。其外，则鼓门之右有南昌阁，公圃之内有波心亭。廓开公庭，彻视通路，民有讼诉，罔有不达。时，民有诉告，令相追究。未尝遣一吏摄一民，面自穷理，至则遣之，以是囹圄多空。招携疲瘵，给以旷土，宽以祖制（库本、崇抄皆作“宽以租赋”。），树以室庐，因其登谷，诲以储蓄。不急之用，无或为者。秩满去官，所有惟琴书，所得惟民谣。皆祥符三年，温自为《记》。时，主簿已废，坏宇犹在，后复建。治平改元，尉廨，以州司户沈安圃摄邑，乃修复之。熙宁元年五月，霖雨荐作，山谷百水争出。前去数百步，大江复涨溢，民庐漂没，官舍亦遂荡然。有僧远思等余八十人，（底本作“余八十八”，库本同，复旁改“八”为“人”，崇抄作“百十余人”，据库本改。）以住院遗积请任其役。阅四月，为屋五十七楹。规模始大于前。故狱舍在东南隅，远不可察视，迁创于内。时知县徐绛也。绛自为《记》。淳熙四年十二月，灾。其明年正月，令朱棨视事，以二月调役，六月告成。令、尉、簿廨，以次悉复。
宁德　县本盐场。令、簿、尉、丞，旧四厅。建炎二年，建寇皆焚之。绍兴改元，令，赵诜之更创；丞，县西。尉，又在其西；簿，二十八年始移治故驿舍地，今馆驿即旧主簿厅。今县南。
罗源　自庆历八年移廨宇县北。时，令陈偁也。偁，延平人。开渠以膏民田，人号永利渠。作亭以来商征，且燕息于是，人号陈公亭。新孔庙以劝民学，数年，学优而仕，知名者众。人曰：陈公之门人。既去，而人思之。元丰中，守温陵。士人、父老越境迎之数十人，争奉酒肴。（底本作“争奏”，库本同，据崇抄改。）陈诗云：“壶浆压境来迎拜，犹记溪山旧主人。”元祐中，闻其讣。邑人相与聚哭者三日。元符改元，为立祠堂。余太宰深时为太学正，为《记》。旧令、尉二厅，尉兼簿。亦坐建寇毁。（底本无“毁”字，据崇抄补。）建炎三年，令吴确始建县宇。尉犹草创，其厅事，淳熙六年，尉施炎乃克为之。簿，自绍兴四年初置，寓水陆寺。淳熙二年灾。其明年，王葵为簿，始即寺建厅事。（底本作“始印寺”，据崇抄改。）
此其诸县兴造废革之大概也。若县故各有回车院，县官率先后秩满移此以俟代者。怀安，天禧初改创；古田，祥符初，以废簿厅为之；长乐，元祐初，簿废，尉迁入其廨，以所居立。斯见于碑志者。他可知矣。今皆无之。诸县社坛社稷，宰邑有之，从古然也。风伯、雨师附社稷坛左右，雷师之祭寓雨师坛。自唐，州、县同制。五代，干戈蹂躏无禁；洁夷缮饰，取其临时。（库本、崇抄皆前句作“蹂践”、末句作“取具”。）
皇朝景德、祥符以来，申戒严饬诸县，以次修举。至政和，颁降图式，或乃改创焉。
闽县　故坛南台尉厅之西。绍兴二年，始移于西南。（底本作“始□□西南”，缺二字，崇抄作“始移西南”，据库本补。）今法海寺北。
侯官　乌石山下。于县亦为西南。政和元年，始建斋厅。
怀安　在县东北，旧矣。政和二年，吴与为宰，援据礼典，正位西南。见教授张读《记》。
长乐　福清　皆去县西南一里，如故。
古田　坛今县西南。景德二年，李堪始立坛二于县东，《记》云：“廨垣东址曰县学，学左顾曰县社。”正厅一，祭器房四。自初献至终献与陪位者，斋宿有所。祀事毕，引乡老、秀民，效“乡饮酒”、歌丰年。时人称之。
闽清　大中祥符二年，史温亦始置社稷坛县西南隅，坛左右，风伯、雨师坛各一，其南植双表，北为亭以待三献。堪、温皆自为文记之。
宁德　自有县以来，建于白鹤岩西。政和二年，徙西南置。
惟连江、长溪、永福各分置坛近县三所，如郡之制。
连江　社稷坛县西南，风伯坛县西，雷、雨师坛县东北。
长溪　坛社稷县西南惠海山下，坛风伯县西明宗山下，坛雷、雨师东北龙泉山下。（此段文中，库本、崇抄皆置“坛”字于“社稷”、“风伯”、“雷雨师”之后，与底本异。）
永福　方位如二县，皆政和后作也。诸县庙学（底本只以“诸县庙”三字为题，按本志目录，当是“诸县庙学”，据补。又，底本自标题以下脱简一整页，即自“唐制……”至侯官条“……治平甲辰重修侯”止，复将前一章“诸县社坛”之半页文字窜入。今去其窜入之重复内容，并据库本、崇抄补正所缺。）
唐制：县学立孔子庙。释奠，以令、丞、主簿若尉为三献。本州，唐以前诸邑故行之矣。巢寇之后，毁废殆尽。皇朝始渐建庙。景德中，诏定县令、丞、主簿三献之礼。是时，令之贤有才者，间请于郡自建学，然作者尚寡。庆历四年，诏诸郡置学，二百人以上许更置县学，若民力未给，许姑就孔子庙，或系官屋宇。于是，建学者始众，然教养规约，人自为之。职事、生员，大率略具耳。（崇抄作“大率略具尔至……”，库本作“大率略具耳……”，据改。）崇宁初行舍法，乃诏：学置学长一人，学谕一人。学长掌一学之事，学谕以经术训导诸生。委州知、通、教授，选老成有行艺、为闾里所推服者，各给俸禄，县以不系省杂收钱充。诸生在学一年，从学长、学谕考选，以报令、佐审验，升州学。仍置小学，择可为教谕者。十岁以上愿入学者，听之。惟倚郭县皆不置。时，学各增建斋宇。逮舍法罢，重以兵火，圮坏者相继。后率更创，犹有旧制焉。闽、侯官，盖倚郭县。
闽县　以万岁寺，补山下。
侯官　以县治之东为宣圣庙。庆历后皆尝修完。闽县，庆历中始建，治平甲辰重修。侯官县，先圣神座，熙宁九年正月二十八日，县令方叔完塑像并建庙；（各本皆作“熙宁九年……建庙”，后文重修却作“熙宁三年”，疑前为“熙宁元年”之误。）熙宁三年，知县庄谊重修。舍法行，二县学并寓府学西北。后罢。今为府学房廊。今春秋释奠，即庙行事而已。
怀安　故有亭。北门道南为祭所。（底本作“切门道南”，崇抄同，据库本改。）大中祥符四年，主簿陆柬乃卜县东隅为庙。自为《记》。嘉祐二年，知县樊纪复移于县西，择地之胜，崇建学宫，讲堂敞严，斋室閟静，中尊夫子，（崇抄作“中奠孔夫子”。）殿配享以十哲，图七十二弟子、传经诸儒于壁，塑孟、荀、扬、韩、王五贤于堂，辟小学，祭器、庖廪咸具。周先生希孟为之《记》。舍法行，增至八十一区。建炎中，建寇焚毁。绍兴初改创县东。斋二：资深、日新与小学为三。
连江　嘉祐三年，修庙为学。政和初广之，凡四十三区。有善养堂；斋二：笃信、好信。武士及小学，军兴久废。绍兴八年，林觉为县之三月，改作于县东南，背长汀，面云居。邑人林日华率陈元礼、林芘、林錞等缗线万有奇助之。重门、修廊，巍殿中峙，有：繙经阁、驾说堂，更为四斋：富文、能信、移孝、怀忠。（底本作“龙信移忠”，据崇抄、库本改。）邑人李侍郎弥逊为《记》。淳熙八年，以学与夫子东向非宜，改为面南。用邑人郑侍讲鉴之言也。陈淳宗率生徒为之。
长溪　学，县东南。庆历中筑菱湖地以建。元祐二年，移东门外，以建善寺地为之。五年，仍旧。大观二年，知县叶安节重创，为屋八十八间，大风拔毁。明年复葺，凡四十六区，（底本作“凡六十四区”，据库本、崇抄改。）斋四：近智、养智、崇智、好智。外，小学。长乐　学最古。起唐乾符四年，建于县东南。皇朝，宰董渊、吴仲举、萧竑、施闻踵缮治，（底本作“吴外举”，据崇抄改。）莫能就。元祐戊辰，袁正规既视事，（底本作“租事”，据崇抄改。）亟议修建。邑人林通者作《县图经》，命鬻之，得钱二十万，县富民皆相与出力，乃仍旧殿新之。背殿有堂，翼以两序，为斋十二。岁种田十二斛，更盖房廊、后圃余十间，以佐给费。时养士几一百人。见林通《图经》及林勰《学记》。崇宁初，增至五十三区。后舍法罢，多省废。今斋二：依仁、进德，与小学为三。
福清　学，县东，元丰元年，广庙地作。崇宁初，增至八十四区。有稽古堂，（底本作“有稽古□”缺一字，据库本、崇抄补。）邑宰方叔完市钱塘书籍以储。斋三：亲仁、依仁、武士及小学。
古田　旧学，廨垣东趾，其地也。景德二年，李堪为宰，毁淫祠三百一十五，撤佛宫四十三，取其材植为县庙学。位先圣，列十哲，绘六十二子、二十一贤及孔伋以下大儒至唐韩愈氏九十六人。有亭一，曰函丈；台一，曰舞雩；又阁一，（底本作“阁十二”，崇抄作“閤十二”，据库本改。）曰草玄。校典一人，主缃牍，礼生二人，主奠谒。蹑屩赢粮来就学者盖多。国初时，视诸邑独盛。堪自为《记》。嘉祐二年，陈昌期领邑事，复修之。昌期自为《记》。（底本作“□期自□记”，缺二字，据库本、崇抄补。）崇宁初，增至九十一区。有九经阁、（底本作“九理阁”，据崇抄、库本改。）会道堂。左右序为斋八：精义、达义、遵义、思义、抱义、由义、摩义、喻义，外小学。绍兴元年，建寇尽焚之，寓讲所于佛屋。（底本作“寓□所”，缺一字，崇抄作“斋所”，据库本改。）三年，令周彦雄始作于县西郊。（底本作“令周君”，据库本、崇抄改。）林好古《记》。（底本自“始作”以下四页皆残失上半，每行缺六至八字不等。今以崇抄、库本互校，但两本文字出入甚大，或至全异其意，而崇抄多文从句顺，因取崇抄，以库本之文存注备考。此处库本作“创于邑西郊”，其下无“林好古记”注文。）七年，诸生林好古、陈高、卓冠与其邑人鸠金钱百余万，（底本“陈高”，崇抄作“陈鬲”；并以崇抄“其邑人鸠金钱”六字补底本缺文。）请还学景德旧址于令邓观。帅张致远许之。（“于令”以下，库本作“二十四年汤选”六字。）岁终告成。像塑、绘事、讲堂、斋舍、庖圃之所皆备。（“讲堂”以下，库本作“斋室祭器庖廪”六字。）李广文为《记》。讲堂之侧有应沙轩。林好古为之《记》。
永福　旧有庙学。（“永”字以下，库本作“福学在县东崇”六字。）崇宁元年修，凡五十二区。有养士堂。斋三：笃行、成行、（“养士”以下，库本作“斋三敦行修行”六字。）武士及小学。建炎三年火。绍兴初，复葺完。更为四斋：（“绍”字下，库本作“兴间复修建有四”六字。）博文、敏行、履信、怀忠。
闽清　景德四年，令史温上事之三日，（“闽清”以下，库本作“学县东南令史温”六字。）谒庙无所，即议建立。得县东南隅废廪地，（库本于“即议”下作“建礼殿于县东南”，无“隅”字。）召乡之秀民谋之。既塑像先圣先师、十哲、周其壁画六十子及大儒。（库本于“既”字下作“建塑先圣十哲像”七字。）乃营仁、义、礼、智、信?五，（库本于“乃营”以下作“楼阁斋堂庖廪以”七字。）聚诸生肄业。讲堂一，以资辩论。有谈经楼、三礼（库本于“讲堂一”以下作“谈经楼三、阁五、续创学舍三十区外，又创善养”，长达十八字，比崇抄多出八字。）堂、祭器库、严奉轩。大中祥符二年，温自为《记》。绍圣二年，祝圣为宰。陈公旸初擢制科第一以归。邑人又新其学，（库本自“科第”以下作“邑人同请于令以小学”。）作堂以祀其兄馆阁校勘祥道。四年，郑居仲为《记》。崇宁二年，（库本自“阁校”以下作“勘兼太常博士至崇”，中无注文。）增为四十一区，有稽古阁。斋曰：教祗、教中、教和、有造。（库本自“四十一区有”之下作“养士堂又为斋三教”。）淳熙五年火。明年，重建经史阁。斋十二：（库本自“淳熙五年火”之下作“令赵巩之复创为斋”。）教中、教和、进道、经德、居仁、由义、立礼、尚志、（库本自“进道、经德”以下作“有造能信移忠敏行”。）会文、兴能、升俊、养正。
宁德　庙学，县东。嘉祐三年，（库本于“宁德”下作“学南，嘉祐三年”。）以省地建。崇宁二年，增为四十七区，有敷教堂，（库本自“增为”以下作“四十二区又建创”。）斋四：东，富文、移忠；西，敏行、笃信。乾道七年，令徐石建小学。（库本自“敏行”以下作“能信复于学内省地”。）
罗源　庙学，县西南。庆历八年，令陈偁建。（库本自“庙学县西”以下作“南庆历八年令陈?创”。）延郑先生穆为师，以劝民学。元祐六年移县东。（库本自“以劝”之下作“民元祐六年令袁符移于县东为今所”。）崇宁初，增至九十九区。有议道堂。斋九：勤礼、（库本自“九十九区”以下只作“斋五”二字，下接“笃礼”。）笃礼、彰礼、由礼、善礼、好礼、隆礼、崇礼。外小学。（库本于“好礼”之下只有“及小”二字，径接句末“学”字。以上底本每行所缺字，库本与崇抄多异文，字数出入亦甚大。）建炎间遭爇，建，兵后重创。
诸县仓库　　县仓有三：一曰盐仓，（崇抄有“诸县仓库”标题及“县仓有三，一曰盐仓”，底本缺，库本亦缺。）二曰省仓，三曰常平仓。盐仓者，国初有之，分贮漕盐于此。（底本自“常平仓盐”以下至“漕盐”之前皆缺文，库本同，据崇抄补。）其旁置场，听民自市焉。元丰，运额既多，（底本自“听民”以下至“既多”之前皆缺，库本同，据崇抄补。）随产科卖。无产者，谓之浮盐。民以时视价值多寡，（底本自“谓之”以下至“多寡”之前，皆缺，库本同，据崇抄补。）于此取给。闽、侯官、怀安、古田、闽清、永福，（底本自“怀”字以下至“此六县”之前皆缺，库本同，据崇抄补。）此六县者，由南台仓搬请。以往，仓场皆附县置。（底本自“搬请以”之下至注文“闽县”之前皆缺，库本同，据崇抄补。）闽县，旧在主簿厅东。侯官，系天圣元年附主簿厅置场。古田，“治平记”：“卖茶盐场在县南。”永福，曾师建“记”：“盐仓，在县城东。”怀安、闽清，并县内。（以上注文，底本缺“田治平记卖茶盐”和“记盐仓在县城东”十四字，据崇抄补。库本则无此整段注文。）连江、罗源、宁德、长溪、长乐、福清，（底本缺“罗源宁德长溪”六字，库本同，据崇抄补。）此六县者，各地产盐，岁捐，卖其民。以其余运纳南台仓。（底本缺“岁捐卖其民以其”七字，库本同，据崇抄补。）虽海仓逐邑别创，许亭户输纳至县给卖，（底本缺“别创许亭户输”六字，库本同，据崇抄补。）则又各置仓场县东、西。连江在县西南，罗源在县西之侧，建炎二年，知县吴确重建。宁德在县门内之西，亦兵火后重创。长溪、福清，皆县门内之西。长乐，县内。天圣六年，四县罢煎漕课，犹命鬻县盐。惟长乐岭口、福清海口二海仓如故。岭口仓，去县东二里，旧在临水渡侧。熙宁中，运使贾青移此。海口仓，去县东二十五里。岭口有监仓一员，（底本作“监仓”，库本同，崇抄作“盐仓”。）廨舍在县尉厅之西。海口仓以监镇兼管。政和中，盐本不给。官吏趣办漕额，谓民产浮盐可米偿，因仍至今，仓场皆在也。
省仓者，咸平四年始置。初，诸邑输米，悉趋都仓。至是，大理寺丞马易从奏：“诸郡外县合销粮草，令顺便受纳。”于是，敕各置仓。闽、侯官、怀安以倚郭不置，余九县皆置。连江、永福，皆县内之西。福清，县门外之右。长乐，去县西半里。长溪，县之东南。罗源、宁德，皆在县东，建寇焚毁。其明年，罗源再创；宁德至绍兴二十八年乃更造。古田、闽清，皆在县侧。古田，兵火后再创；闽清，淳熙四年灾，明年更造。其后，水口、鸡菜两镇置寨，又分两仓，凡十一所。隆兴二年，以连江民赴都仓输米便，自后科拨，岁止十仓。
常平仓者，皇祐元年始置。初，诏州置常平，翰林侍读学士宋祁以为，远县乡保力农之家，无由沾被。是岁，州始以常平都数量户口多寡，分九县置仓。连江，县西庑。福清，县门内之左。永福，在县东隅，去县四里，崇宁三年建。长乐，县西。长溪，县东。宁德，县门内之西，绍兴元年创六廒，乾道七年增创一廒。罗源、古田、闽清，与省仓同。康定二年，复义仓法。元祐中，许于常平仓别项桩管。隆兴元年，州始拨还逐县义仓合管数目。明年，连江既并赴州仓，常平独八县受纳。若县钱库。
有省库，国初，州县钱物悉以系省，始置有常平库，与仓同置于皇祐元年。有免役库，熙宁五年，起催免役钱，置闽、侯官省库。各县厅西常平、免役，移丞厅置。余十县并县门内。福清，县厅西街上。长乐，县厅侧，旧建。连江，县东，乾道三年重建。罗源，常平库在县厅西，省、役库在县厅东，建炎三年重建。宁德，省、役库在县西，绍兴元年建，淳熙六年并归省库，以免役库为架阁库；常平库旧在县西，绍兴二十八年移在县东。古田、怀安，皆县厅西，皆建炎兵火后建。其后，有经制、总制、抵当、米价钱，各并就库眼。惟长溪，运司、免役、常平、抵当库，县西，经、总制、米价库，县东，元丰元年重建；永福，省、役、常平库，县东，经、总制、抵当、杂交库县西，建炎三年重建。钱库外，各置架阁库。
诸县镇务　　祖宗时，州城都务、临河务，号里、外税务。二务之外，惟九县十务而已。闽清、长乐、罗源、宁德、长溪、永福、连江、福清与古田，里、外二务是也。是时，闽安镇特遣赴临河务输税尔，非别立征课也。黄崎镇，虽自闽时为税场，实属长溪县务。海口镇，乃福清主簿兼监，西自渔溪，地名渔溪径，有径港。东及海口，皆入县额。水口镇，即古田外务也。
自太平兴国至明道、景祐间，州较亏剩，只十二务，见于文籍如此。景祐二年，水口镇始以巡辖马铺兼监。四年，闽安镇始轮里、外务官兼监。治平二年，海口镇始以钟门巡检兼监。其后，或复用县官，或别差官，然税额如故。崇宁初，乃增置怀安县务。十县务，旧并号茶盐商税务。后罢科卖茶，只号盐商税务。今虽民产茶，盐不支给。其务名及务官带衔如故。政和八年，遂定十县务及四镇正额：闽安镇，闽县东南八十里；除州轮里、外务官监外，黄崎镇，长溪县西一百五十里；崇宁四年，就建市易务，（崇抄作“就建平市场务”。）以镇官兼。有《碑记》。水口镇，古田县南八十里；海口镇，福清县东二十五里；皆自朝廷差官主之。怀安、福清，以县官兼；古田、长溪、连江、罗源、宁德、闽清、永福、长乐尝专置监务，寻罢；唯古田、闽清、连江、罗源四县今存。（底本“罗源”下旁添“古”字，以“四”作“田”字，则古田重出，据崇抄改作“四县今存”。）绍兴二十六年，减并闽安镇、临河务。明年，复闽安镇，独罢临河务。乾道元年，州置税亭河口津。淳熙五年，并怀安、永福、宁德、福清县务皆罢。明年，复四县务。州仍于美化门收河头税钱。若侯官有侯官镇，旧县治。怀安有鸡菜镇，今五县寨。长溪有峰火镇、今峰火寨。莆门镇，今抵温州镇界。连江有北交镇、三砂镇，皆今县东。永福有永泰镇，今县郭下。罗源有飞泉镇，今飞泉渡。旧皆不征商。唯长溪白沙务，绍兴二年置，十年以税额令黄崎管认，罢宁德关棣镇，号长境渡口，县故有栏脚巡税；永福辜岭务，元丰三年置；登冲务，政和三年，析辜岭税额置，旧在归义里，后移洑口埕渡。县故许百姓买扑，（“买扑”，宋代称商人呈官包税为买扑。）绍兴二十六年并罢。诸县祠庙县祠庙率里社自建立，岁月深远，一邑或至数百所，不可胜载也。姑取有事迹、姓氏、封爵、庙额者记之。
闽县　金崎庙，去县七十里。晋康帝时，渔人钓于此，得金锁二尺，因诏立庙。见《旧记》，详见《海道》。
侯官　福顶庙，县西南，号古灵，其山之阳，其神居焉。唐天复三年，始降于义兴社，后迁于吴屿，已乃迁此。每岁孟春，土人竞祭以祈福，于是以福顶名山。政和八年，赐额昭惠。绍兴十九年，封普济侯。二十九年，加威显。乾道三年，又加灵应。
连江　大小亭庙，县东江口。晋时，有黄助兄弟三人，汉黄香之孙也。舟回，自海南至是遇风，兄弟连臂浮于江岸，夜则画沙成字，表其履历，复现梦于乡人曰：“为我南山作坟，北山立庙，吾能辟灾降福。”如其言，里无虎豹之患；建盐亭，获其利。人号其兄庙为大亭，弟庙为小亭。永隆元年，大亭号浮济将军，小亭号昭远将军。　　炉峰庙，县北，号东乡。唐景福中，王氏入闽，淮民随之。始至，有桴浮香炉及书砚，阔尺余，今犹存。漂于岸侧。其人异之曰：“此吾乡杜三郎故物也。”因创为祠。通文三年，号高义侯。永隆元年，改稽圣侯。保大中，升为灵瑞王。郑签判南卿为《记》。　　又灵津侯庙。相传：始有物浮波间，达境上，睨而视之，石也。众异之，遂立庙。今有唐敕文，漫灭不可读。
长溪　韩将军庙，县北莆门镇。前汉横海将军韩说也。见《旧记》。又云：陈五官庙。　　马郎庙，县东北。晋元帝时，司马浮入闽，后为江夏太守，溺死。乡人思之，为立庙。
长乐　植柱庙，县南。唐开元中，有神降于察山之阴，乘大木溯湍流而上。渔者林生负而趋下还。不旋踵复溯而至，如此者三。心异之，取而置石室下，远近望之若植柱，遂以为名庙。尝有洪氏女浣纱其旁，见若银卮浮水，褰裳探之，水渐深，为蛟所吞。其家诉于神，不终日，雷雨暴作，刳蛟于水滨。得女尸蛟腹中。洪氏感涕，虚其居，刻所取木为像，塑其女配焉。景祐中，县尉王侯以祷雨获应，倡里人更立庙宇。绍兴三年，赐额显应。庆历中潘奎为《记》。　　通津庙，县东南。永隆四年封通津侯。有敕牒云：“惟神禀气幽玄，效祥瓯冶，享惟馨之庙食，几换星霜；回不测之阴功，动谐舒惨。既彰通感，是切依凭。几因舟船之去归，皆契威灵之保护。今得申举，爰示封崇。宜钦优异之恩，用著聪明之德。事须承制，封通津侯。”
福清　昭灵庙，县南六十里，号余坑。其山之阳，有神降焉。古老相传：昔张仙师乘铁舟抵浮山，海旁古舟痕犹存。舍舟而陆，憩于磐石，有柱杖步履在。（底本作“有柱□步履□”，库本作“有住舟步履在”，据崇抄改。）陟而北，留巨迹鹿踪于苍石之上。《记》云：“步石而成独迹，可尺有二许，今在庙中。许难诗：“玉鹿带符来月苑，（底本作“许难诗”，库本同，崇抄作“许离诗”；底本“来月□”，缺一字，据库本、崇抄补。）铁船拥旆下星河。”天禧元年，邑人高赟率众为立庙。皇祐中，陈良为《记》。熙宁十年，封保禧真人。言其窒溪流，（底本作“言县灵溪流”，据库本、崇抄改。）易平岗，捍涛，致雨，护饷，弭兵，有功在民，无德不报。绍兴八年，赐额昭灵。三十年，加封妙应。乾道三年，又加普佑。有酿酒风、岁六月，社民集祠其下。时歊热，酒善酸败。辄旬日北风以持之，号张公酿酒风。浙商常候以为便。卢焦石。高数丈。海涛漱激为龛岩玲珑之状，或采为池亭玩，必致谴怪。　　昭应庙，县南四十五里。闽王牙将卢雄也。尝战殁于渔溪，因立庙，号通感王。绍兴二十六年，赐今额。
永福　洑口庙，县东南二里。姓陈氏，居乌石山。兄弟九人皆著奇节，没而为神。初置永泰之年，溪潦暴涨，有若枯木溯而上者数四，乃洑口祠所刻像也。邑人柯氏取之，即今庙之址，累石为室，奉焉。民祷祠，或樵牧过者，往往石室中获铜钱。开宝中，号洑口通灵护境庙。嘉祐七年，黄彝为《记》。绍兴元年，赐额威显。九年，封灵贶侯。
古田　宁境庙，县西一里。唐开元中，大姓刘彊率其部归于州，始立县。卒之后，邑人思之，为立庙，号宁境。景德中，李堪为宰，毁淫祠数百，独不废侯祠。未几，民请迁之，乃更立今所。嘉祐中，陈琮、张彦博为《记》。崇宁二年，赐额忠应。（底本作“忠应”，库本、崇抄皆作“惠应”。）政和二年，封顺宁侯。加正应。　　灵渊庙，（底本作“灵湖庙”，崇抄作“灵源庙”，据库本改。）县北五里。旧号羊角龙王庙。绍兴十四年赐额。　　水口孚应庙，县南八十里。旧号川陆庙。绍兴二十七年，封英济侯。
闽清　梅川庙，县西。旧有之。相传姓陈氏。乾德二年，鲍修让以水不伤庙，封为侯。天圣四年，淫雨为沴水横流，民居、高陵皆垫溺，庙在其下，独不浸润。五年，权县邵贺为《记》。绍兴元年，赐额德威。三十年，封昭显侯。　南山德怀庙，县南。姓陈氏。同年立。绍兴三十年，封英惠灵显侯。　龙王庙，县三十五里，宣和三年立。政和六年，赐额显利。鬼神之为德不可掩也，而每为巫妪所累。李堪《古田县记》云：“风俗秕瘁特甚。怪节戾常，祈求于神祟，祸福出入，乘人怖疑，以求所欲，浸蔓也。乃灰淫祠三百一十五所，化其墟，成嘉谷二百一十三亩。”庆历中，蔡公襄为守，尤深恶疾家依巫索祟之弊。盖非独古田然也。二公愤惋至矣。然不择贵贱，愚者常易惑；不问富贫，弱者常易欺。故风俗至今未能尽革。每一乡率巫妪十数家，奸民与为道地，遇有病者，相为表里，既取其货赀，又使其不得访医问药以死。如是者，可痛也。夫愚弱者，必赖聪明有气力者救助教诱之。仁者不可不知